Val Longuiello

Este articlo tracta sobre a localidad teruelana de El Vallecillo. Ta atros emplegos d'o toponimo Vallecillo se veiga Vallecillo (desambigación).

Val Longuiello (El Vallecillo en castellano) ye un municipio de la provincia de Teruel, situato en la comarca de la Sierra d'Albarracín. La suya población ye de  habitants, en una superficie de 21,68 km² con una densidat de  hab/km².

 Cheografía 
Ye situato en los Monts Universals cerca de lo río Cabriuel.

Lo termin municipal de Val Longuiello no muga que con Albarracín:
 Por lo sud ye repitiau por una estreita francha d'o termin d'Albarracín que lo desepara d'a provincia de Cuenca.
 Por l'este una menos estreita francha de terreno d'Albarracín correspondient a la redolada de Val de Sant Pedro lo desparte de Terrient, Toril y Masegoso.
 En lo cabo norte cuasi muga con Moscardón.
 A lo nord-ueste muga con un apéndiz d'Albarracín mes amplo correspondient a Val de Cabriuel y lo Naixedero d'o Tacho.

 Historia 
Las contornatas d'esta localidat son unas vals (Val de Cabriuel, Val Mediano y Val de Sant Pedro) que los Azagra repobloron en lo zaguer cuarto de lo sieglo XII y adchudicoron a los suyos colaboradors. En primeras lo poblamiento yera disperso, en mases, y no se desarrolloron nuclios de población. La situación de muga con lo reino de Castiella, la fortaleza castellana de Veguiellas (actual Torre Fuerte), y los saqueyos no favoreixeban lo desarrollo economico.

Estió lo Molín de Sant Pedro, en la Val de San Pedro lo centro economico de la redolada. Yera un molín farinero y de sierra. Dimpués en 1526 se i fació una ferrería. Los mediers de los mases d'ixas vals decidioron aplegar-sen en un nuclio rural pa defenser-sen y tener millors servicios, asinas amanrixió Val Longuiello. En ixas envueltas de lo sieglo XVI-XVII las chents de la Comunidat d'Albarracín que viviban fuera de los lugars, como ye lo caso de los de Toril, Masegoso y Val Longuiello son ditos Barranyos (Val Longuiello yera un nuclio en proceso de formación y no se consideraba una aldeya como los nuclios mes antigos). Los habitadors de Val Longuiello son consideratos barranyos de Fridas d'Albarracín por estar lo concello de Fridas lo encargato de la recaudación de las suyas peitas. En un censo de 1628 s'escribe:

Los habitadors de Val Longuiello yeran chents no propietarias de las tierras que treballaban y no tendrán churisdicción propia porque dica lo sieglo XIX lo Val Longuiello no s'adhibirá como aldeya independient de Fridas d'Albarracín dentro de la Comunidat d'Albarracín.

 Toponimia 
Lo primer nombre, en los sieglos XV-XVI ye Val Longuiello. Juan Manuel Berges Sánchez: El Vallecillo. Rehalda, número 2, anyo 2005. Por lo que se vei n'esta zona Val ya yera masculín. En lo Libro de la Montería del rey Don Alfonso XI se menciona un Val Longuiello, localidaz de la Serranía de Cuenca y Osejón una penya que bi ha entre Collado de la Grulla, Lo Canyegral y Los Cortijos, en a muga entre Castiella y Aragón :

Manimenos s'interpreta que este toponimo corresponde a l'actual pico Valhondillo de 1811 m, a cantos de lo Cubiello y a 11 km a l'este de Tragacet. Jose Antonio Valverde: Anotaciones al Libro de la montería del rey Alfonso XI. Ediciones de la Universidad de Salamanca, 2009. p 830.

En lo censo de 1628 ya s'escribe Balle y Vallezillo. Ye posible que la palabra Balle fese referencia a Val Longuiello como entidat gran y Vallezillo fese referencia a una entidat menor que dimpués absorbería a l'anterior. En 1713 apareixe en lo censo de Campoflorido un Bellerillo que s'identifica con esta localidat.

Entre los microtoponimos mes intresants tenemos La Artiga, Las Artiguillas, Fuente de Valvidillo (se sape que por ixa zona en la Edat Meya i heba un Vadiello), Corral de la Rocha, Molleta, Barranco la Pera (talment relacionato con los monches de Piedra que teneban propiedaz en la redolata), Pozo del Correo, El Cambronar, Cueva de la Ubriga (Cueva Lobrega en la Edat Meya), El Poyal, La Canyada y Colochas. Como en atras localidaz de la Sierra d'Albarracín bi ha toponimos tipo La Peguera. En una prolongación de lo termin d'Albarracín que bi ha entre Val Longuiello, Masegoso y Terrient ye Hoyos Quemados, que en un texto de 1340 s'escribe Foyos Quemados.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular         1 Total                 1
 Alcaldes 
 Lista d'alcaldes Lechislatura Nombre Partiu politico1979–1983Carpo Domingo MarínCD1983–1987  1987–1991  1991–19951995–19991999–2003  2003–2007  2007–2011  2011–2015Pascual Giménez Soriano PP2015–20192019–20232023–2027 Oscar Gimenez Muñoz  Consulta el listado de alcaldes que han sido proclamados en Aragón en Heraldo de Aragón. PAR

 Puestos d'intrés 
 Ilesia d'a Santisma Trinidat, sieglo XVIII.

 Personalidaz naixitas de Val Longuiello 
 :Categoría:Naixius de Val Longuiello

 Fiestas 
13 de chunio

 Referencias 

 Bibliografía 
 Juan Manuel Berges Sánchez: El Vallecillo. Rehalda, número 2, anyo 2005.

Vinclos externos
Pachina web oficial
Historia de Val Longuiello

*